
Biogiñtia át vtcente Hyactnto Tromp (Chtto) 


Vicente Hyacinto Tromp a naci 11 di september 1950. E1 a nace na hospital. 
Vicente ta biba na Montaña 43D. Segun Vicente, e tin hopi nomber di cariño. Nan 
ta yam’e Chen Chen, Chento y Chito. E nomber Chito, mas tanto ta e famia ta uza, 
anto Vicente ta keda un nomber cu tur hende ta uza te ainda, pero su tata semper ta 
yam’e Hyacinto! Nomber di su tata ta Isaias Romulo Tromp (dfm). Su mama yama 
Lodewika Tromp-Farro y su fecha di nacemento ta 2 di augustus 1933. Ta bay tin 
un fiesta p’e , awor cu e ta cumpli su ochenticinco aña. Y ainda e ta “twist” cu su 
curpa! Vicente ta bin di un famia di cinco ruman. E ta e di dos ruman. Vicente a 
casa tres biaha y awor e ta cu Mervelin.Vicente tin cinco yiu. E prome ta Nelson 
Francisco Trompy naci 4 di October 1973, di dos ta Zoraida Catalina Digna Tromp, 
naci 29 di September 1975, di tres ta Isaisas Vicentico Jr. Carascuero, naci 14 di 
April 1981, di cuatro ta Reno Vincent Tromp, naci 28 di Juli 1990, 
y e ultimo ta Vicente Moises Jr. Tromp, naci 28 di Mei 2018. Den famia Nelson y 
Reno tambe ta musico. 


Pa Vicente, e bida artistico a bay bon, ta p’esey e musica t’ey 


Ta p’esey Vicente ta bisa cu ora cos no ta bay bon, ta otro rumbo bo ta coy! Pero si cos ta bay bon, ta ey bo ta 
keda. E aña aki Vicente ta bay haci 68 aña. Bo tin cu pone bo bida cu abo cu bo pareha. E cos di mas dushi ta, 
ora bo ta birando grandi, anto ainda tur dos ta hunto. Awor nan por biaha, nan por keiro, nan por haci tur cos. 



E bida artistico 


E warda di polis den 
Wilhelminastraat, ey bo tin di subi un 
trapi e tempo aya cu e tabata Club 
Watapana. Wel, ta ey Vicente su tata 
tabata hib’e pa nan wak y scucha e 
trionan y algun mariachi tambe. 
Vicente mes tabata cana bay te 
Basiruti, pa wak e mariachinan toca 
ey. E tabata chikito asina, pero den e 
multidud di hende, e ta keda “gatia” te 
yega dilanti unda e por a wak e 
musiconan. Na Plantage Tromp di e 
tempo aya, tambe Vicente a hacie. 



Ey ta unda el a wak e trionan 
tambe. Kiermen ta for di e 
tempo ey, ya Vicente a 
cuminsa haya e smaak caba, 
anto ta djis subi riba un 


piedra grandi band’i su cas y e ta 
cuminsa canta su so. Tin biaha ta su 
tata ta bis’e cu a bira anochi, ta miho 
pa bay paden. Esey ta e 
cuminsamento. E prome toca tabata 
tempo Vicente tabata traha na Aruba 
Caribbean Hotel durante un 
celebracion di Pasco. Ta ey, 

Vicente cu su guitara hunto cu su 
amigo di Montaña Luis Figaroa riba 
acordeon, a bay duna un show. Anto 
esey ta un show cu nan mes a gosa. 
Nan a spanta tambe, pasobra ora cu 
nan 



a subi scenario, e ta corda e publico 
cu a lanta bin mira, despues nan a dal 
un pieza y caba tambe, pasobra el a 
bay bon. Un tempo despues, Vicente 
a cuminsa cu su mariachi. E tin di 
bay check e fecha exacto, pasobra su 
mariachi ta bay haci cincuenta aña. 
Kiermen ta cincuenta aña Vicente ta 
bay haci, tocando. Tabatin 
momentonan cu el a bay traha afo. 

Te aworaki ainda e ta trahando na e 
mesun sistema! Kiermen su mes ta 
“traha” of guia su tocadonan.Esey 
tabata su trabou semper, traha tocado 
mas tanto cu instrument di cuerde. 
Vicente ta siña nan toca bihuela, 
guitara y baho tambe. Ta p’esey bo ta 
haya tur su tocadonan cla pa toca! Na 
momento cu nan a haya chens di bay 
Mexico, nan a bay tres pa cuatro aña! 
Anto ey Vicente ta gradici Mexico! 
Pasobra el a siña for di e cos chikito te 



manera con grandi e por zona. Pero 
aworaki Vicente tin e ritmo, hasta e tin 
e na video, pa bo sa lcico ta un 
guapango, un son, un ranchera, un 
corridor. Y na e mesun momento, 
Vicente ta tir’e den wals cu tumba, 
kiermen tur cos a bay bon. Esey ta loke 
cu Vicente a haci y percura pa e 
mariachi of e musica ranchera no cay! 
Semper e tin competencia. Tempo cu 
nan a bay Mexico y bin bek, nan a bin 
manera un baranca! Pasobra hasta na 
Mexico, 



tabatin un momento cu nan a bay 
pone un sorto di festival pa purba 
hinca bo den scol! Cincuenta, pa 
sesenta mariachi! Anto ora cu nan a 
pone e premio, Vicente a kere sigur 
cu ta nan ta gan’e! Despues nan a 
bisa no, e ta bay trece problema, anto 
nan a simplemente duna un di e 
mariachinan grandi, sea ta Vargas of 
America, cu mas bien ya ta estableci 
for di hopi aña na Merca. E cos ta, cu 
nan ta mariachinan grandi di fama 
mundial. 


Desaroyo di Dande 


Segun Vicente, su Dande a cuminsa cu e bleki di azeta dushi Tralala. Un bleki asina, basta e bay ariba bin 
abou, pero e ta sirbi como e tambor. Anto e pret ta, cu tin un tambor cu cada rato bo tin cu pone swafel bou di 
e cuero pa e stem. Y ban canta e Dande! Promenan aya, con cu bay bin, Vicente no sa di unda e palabranan ta 
bin, pero un cos si, e ta kere mas tanto ta dor di e letranan di buki di misa. Anto nan ta bay toca nan Dande. 



Nan ta cana di Montaña te Playa! 
Djey nan ta bin Noord! Bo mes sa, 
yen di cen preto den sombre. 
Durante su prome competencia di 
Dande, e tabatin 17 aña. Vicente 
mester a canta cuater minuut segun 
regla, luga el a canta dies minuut y a 
keda descualifica. Di dos aña, 
Vicente a prepara bon, sinta ta 
warda su beurt, nan ta anuncia pa 
Tipico del Campo prepara pa subi 
escenario! Vicente su cabes 
tabata asina yen, cu el a lubida tur 
cos! E ora el a busca na unda e por 
haya un pen. E1 a yena tur e hokinan 
den su planti man cu 


e comienso di cada frase di e 
cancion. Atrobe Vicente a keda 
descualifica y a perde e 
competencia di Dande. E mes 
mester a hari. Vicente ta bisa cu 
nan a tene un regla bunita ey. E ta 
un di e promenan cu nan a 
descualifica. Pero den e añanan cu 
a sigui, el a cuminsa gana Dande 
cu mey punto, binticinco y despues 
cu cuarenta di diferencia, anto 
asina su puntonan no a baha mas. 
Vicente a bira nuebe biaha Rey di 
Dande y a bay cu dos wisselbeker. 
E ta orguyoso cu e logro aki. 


Tipico del Campo 

Desaroyo cu instrumento musical 


Segun Vicente bo tin cu practica. Nunca niun hende no a siñ’e toca un 
instrumento musical. E prome instrument cu e tabatin ta su sonfonia di 
boca. E tempo aya Vicente a toca su so cu su guitara. Pero actualmente bo ta 
haya Vicente ta toca e sonfonia di boca ey, vihuela y ta canta. Kiermen 
mayoria di e instrumentnan ey, Vicente ta toca. Den pasado el a toca 
trompet, esey ta cu su yiu Nelson mes. Su tata a trece e prome guitara y 
hasta un bon fio p’e, pero fio ta un instrument cu Vicente no a gusta. 
Despues el a cambia e fio pa un guitara. Antes bo ta haya hopi baho cu nos 
tabata yama nan enkel, kiermen si bo ta toca un bon guitara, bo por core 
baho bon ey riba. Vicente ta siña bo toca enkel den un dia. Awor tin dobbel 
tambe, pero esey ta tuma mas tempo. 



Vicente tocando sonfonia 
di boca, guitara y canta 


E parti internacional 


Vicente a yega di haci presentacion na Corsou, Boneiro, Sint Maarten, Venezuela y na Mexico. Bo ta haya bo 
ta toca den festivalnan y pa show tambe. 


Grabacionnan realisa 



Vicente a realisa grabacion di CD manera: Tesoro di Lirios Del 
Campo, E cadena sin Fin, Ban Gradicie, Hesus ta nos Amigo y 
Salbador, Ta Pasco 2015, Birgen di Alto Vista, Luz di mi Guia, 
Grandi Bo Ta, Ruim op de boel, Tingilin Del Campo y su 
Trupialnan, Zoya Zoya. Vicente tin 9 CD cu Lirios den Campo, 2 cu 
Tipico del Campo y lcu Tingilin Del Campo. Y ainda tin mas. 


Sugerencia pa futuro generacion 


Loke Vicente tin pa bisa ta, cu na Aruba nos mester di mas musico. Y pa bo haya e musiconan ey, bo mester di 
un hende pa siña nan musica. Tin hende bon prepara pa duna les. Por ehempel, na Venezuela bo ta wak trinta 
mucha ta toca, ta muchanan di diesdos, diestres aña. Vicente ta dispuesto pa pone un luga disponibel cu por 
sirbi pa duna por ehempel les di fio cu ayudo di kisas maestronan di afo. Vicente mes tabata guia algun 
guitarista. Awor e ta siñando un trompetista pa e por toca den mariachi. Kiermen ban traha! Prepara nos 
muchanan pa nos tin suficiente bon tocado den futuro. 


E instrument aki ta 
diierente sonionia 
di noca na otro 
un invento di 
Vicente Tromp 


E instrument na man robes ta 
diferente sonfonia di boca marca 
Hohnor cu Vicente a pega na otro pa 
cambio di zonido y tono. 


E Instrument na man drechi ta un bel 
di trombone hunto cu un sonfonia di 
boca marca Hohnor pega na dje pa un 
zonido diferente 

